**Referat møde i ANIS’ Myndighedsudvalg 15. maj 2017 13.00-14.30**

Sted: S20

**Dagsorden**

1. Godkendelse af dagsorden
2. Meddelelser
3. Siden sidst: status akutopgaver (Anne) og status arbejdsprogram-opgaver (Hanne)
4. Nyt fra DCA
5. Nyt om procesform 2018?
6. Public consultation on the FEEDAP Panel’s guidance on the assessment of the safety of feed additives for the target species – skal ANIS bidrage?
7. Kvalitetssikring: Gennemgang af endelig version af retningslinjer for kvalitetssikring fra ST (vedlagt som bilag). Hvordan implementerer MBU det i ANIS?
8. Planlægning infomøde om kvalitetssikring
9. Forberedelse til dialogmøde med FVST d. 16. juni.
10. Punkter til næste ordinære møde
11. Evt.

Tilstede: Klaus Horsted (KH), Hanne Damgaard Poulsen (HDP), Mette Herskin (MSH), Lene Munksgaard (LMU) og Anne Braad Kudahl (ABK – referent)

Ad 1. OK

Ad 2. Intet

Ad 3. Akutopgaver: Der har været en enkelt akutopgave vedrørende identifikation af et dyr i bur. Opgaven gik i første omgang uden om DCA, men modtageren sørgede for, at der blev lave en rigtig bestilling.

Arbejdsprogramopgaver: En del opgaver i arbejdsprogrammet med Hanne Bjerre som kontaktperson er endnu ikke bestilt. Hun har dog lige bestilt en meget bred opgave vedr. insekter som proteinkilde i øko-besætninger med meget kort frist. HDP holder møde med hende d. 16.5 og aftaler forventningsafstemning med hende og Jan Værum. Normtal er afleveret primo maj. Der forventes at komme akutte opgaver til opfølgning bl.a. vedrørende dyreenheder. Gødningstal opdateres sidst på sommeren. Opgave vedrørende Miljøteknologi med Peter Lund som tovholder: Det er endnu uklart, hvordan opgaven vil fordele sig mellem 2017 og 2018, men der er afleveret nogle få indledende kommentarer til ENG. Der savnes respons på flere arbejdsopgaver, der er afleveret. Klaus Horsted har deltaget i evalueringsmøde med Landbrugs- og fiskeristyrelsen, som udarbejder et notat om den gode proces for arbejdet med teknologiordningerne i 2019 og frem. Dette notat indeholder milepæle, delleverancer samt reviewproces. Endvidere udarbejder LFST en kravspecifikation på hvilke oplysninger LFST præcis har brug for af DCA. Denne kravspecifikation vil kunne ændrer sig fra år til og bør derfor være en del af den gode proces. Dog opfodres der til at kravspecifikationen er så identisk som mulig fra år til år.

Ad 4. Nyt fra DCA: Der skal afholdes chefgruppemøde d. 2.6., hvor Klaus Lønne, Niels Halberg og Klaus Horsted deltager. Der foreligger endnu ingen dagsorden.

Afrapportering: Departementet er i proces om model for fremtidig afrapportering. Det er derfor endnu uklart hvordan der skal afrapporteres fremover. Der skal sandsynligvis afrapporteres både på rammeaftalen og ydelsesaftaler. Der deltager muligvis en fra departementet i mødet med Fødevarestyrelsen d. 16. juni.

Kvalitetssikring af myndighedsopgaver: udmøntning vil langsomt blive rullet ud startende med retningslinjer på DCA’s hjemmeside. Siden vil Kurt Nielsen komme rundt til Institutterne og fortæller om det.

DCA og DCE arbejder pt med at tilpasse og implementere programmet Workzone til sagsbehandling. Alle trin i kvalitetssikringen skal indgå i sagsbehandlingsprogrammet Workzone, som er under opbygning i DCA. D. 22 maj afholder DCA og DCE møde med firmaet der udbyder programmet omkring opbygningen af systemet. Der kunne være et ønske om der linkes til økonomi, men uklart om det er muligt. Skal i givet fald afklares.

Ad 5. Procesform 2018 stadig ukendt. Klaus videresender dagsorden fra chefgruppemødet, når den kommer, da det muligvis vil blive drøftet der.

Ad 6. EFSA-opgaver er generelt uden betaling, kun betaling for deltagelse i møder. De nordeuropæiske lande deltager i mindre og mindre grad i de faglige udvalg/arbejdsgrupper, og HDP har hørt, at mere deltagelse efterlyses. Der er to typer opgaver: Høringer og brede faglige opgaver. MBU’s holdning er, at vi bør byde ind med udbudsopgaver i det omfang, vi kan fagligt og budgetmæssigt. HDP laver udkast (uge 21) og rundsender til MBU, hvorefter det videresendes til KLI.

Ad 7. Kvalitetssikringsnotatet fra ST’s MBU blev diskuteret. Det er bl.a. uklart, hvordan der afsættes ressourcer til bedømmere, eksterne såvel som interne. Processen skal ind i Workzone (se pkt 4). MBU besluttede at opstarte processen ved bestilling af nye opgaver fra dd. Allerede igangsatte opgaver skal følges op på for at øge bevidstheden om den kommende kvalitetssikring: hvilke tanker er der gjort i det enkelte projekt omkring kvalitetssikring? LMU kontakter projektledere i ASB + Charlotte Lauridsen, HDP tager HEF + Søren Krogh og ABK dækker EMA. LMU og HDP melder tilbage til ABK, som danner et samlet overblik over status til næste MBU-møde.

Ad 8. Processen venter på, ST /dekanatet er klar til at præsentere det.

Ad 9. Møde med FVST velfærdskontoret d. 16.6. Udkast til program klar. Emner: bl.a. nye rammer for interessent inddragelse, deltagelse fra departementet. Projektpræsentationer om eftermiddagen. Ny dato for 2018 sættes hurtigt. Juni er stadig et godt tidspunkt. Tid til netværk godt – længere pauser ønskes. Det foreslås, at der afholdes lignende dialogmøder med bl.a. sundhedskontoret og vedr. foder, ernæring og miljø/klima. Emnet ønskes taget op i chefgruppen. Den uformelle dialog vigtig for det gode samarbejde.

Ad 10. Næste møde d. 17. august. Emner: Udmøntning kvalitetssikring. Status egen kvalitetssikring i ANIS. Referat fra chefgruppemøde d. 2. juni. Hvordan bliver afrapportering? Kompetence middel fonden – skal der søges midler til konflikthåndtering?

Ad 11. Anja Riber Brinch og Marin Tang har været på pressekursus. Konflikten i relation til branchen og NGO’er i forbindelse med kommunikation af myndighedsopgaver manglede fokus (ifølge Anja Brinch).